**О Б Я В А**

**за набиране на кандидати за включване в обучителен курс „Оказване на спешна медицинска помощ по въздух“**

Сред основните приоритети на Министерството на здравеопазването е въвеждането на спешна медицинска помощ по въздух. За целта Министерството на здравеопазването набира кандидати за включване в обучителен курс „Оказване на спешна медицинска помощ по въздух“. Лекарите и медицинските сестри, преминали обучението, ще бъдат включени в дежурства в базите на летище „Враждебна“ – София и летище „Долна Митрополия“ – гр. Долна Митрополия. Обученията ще се извършват в Центъра за професионално обучение към Военномедицинска академия – гр. София.

**Изисквания към кандидатите:**

* Лекари с придобита специалност „Анестезиология и реанимация“ или „Анестезиология и интензивно лечение“;
* Лекари с придобита специалност „Спешна медицина“ и стаж по специалността минимум 5 години;
* Лекари – специализанти IV курс по специалност „Анестезиология и интензивно лечение“;
* Медицински сестри – с опит минимум 3 години в структура по реанимация и интензивно лечение;
* Владеене на английски език.

**Кандидатите следва да представят:**

* Копие на документ за придобита специалност;
* За специализантите – документ, удостоверяващ, че кандидатът е специализант по специалност „Анестезиология и интензивно лечение“;
* Копие на документ, удостоверяващ професионален опит /ако е приложимо/;
* Копие на документ, удостоверяващ ниво на владеене на английски език;
* Професионална автобиография.

**Подаване на документи:**

Кандидатите могат да подават документи в Центъра за административно обслужване на Министерството на здравеопазването (гр. София, пл. „Света Неделя“ № 5), или на електронна поща: Bbotev@mh.government.bg. Срокът за подаване на документи е до 21.04.2023 г., включително.

Одобрените по документи кандидати ще преминат медицински преглед и тест за физическа годност в Катедрата по авиационна медицина на Военномедицинска академия. След одобрение ще могат да се включат в обучителния курс за оказване на спешна медицинска помощ по въздух. Продължителността на обученията ще бъде 15 дни, като се очаква същите да започнат в началото на месец май.